als_Latn dik_Latn sag_Latn
Reshjet e shiut shtojnë prurjet në lumin Vjosë. Çdo orë niveli i ujit rritet me 20 cm duke kërcenuar me përmbytje banesat e ndërtuara pranë lumit. Ai ka dalë nga shtrati në disa zona të pabanuara, por ky është një parapalajmërim se përmbytjet janë afër.
Pas mbledhjes së shtabit të emergjencave përfaqësuesit e vendorët zbritën në terren. Ata kërkuan largimin e banorëve që kanë shtëpitë buzë shtratit të lumit për të evituar çdo fatkeqësi.
Ministri i Bujqësisë Edmond Panariti tha se nëse gjendja rëndohet do të evakuohet popullsia.
Nga prurjet e lumit Vjosë rrezikohen edhe banorët e dy komunave Levan dhe Frakull në Fier. E njëjta situatë përsëritet çdo vit kur ka reshje.
Ndërkohë reshjet e shiut të 24 orëve të fundit, kanë shkaktuar probleme edhe në Gjirokastër. Qarkullimi i mjeteve u bllokua në disa segmente rrugore, ku më problematike ishin Virua – Gjirokastër dhe Varrezat e vjetra të qytetit. Për të shmangur aksidentet në këto akse rrugore është shtuar ndërhyrja e shtabit të emergjencës./Tv Klan/
als_Latn als_Latn als_Latn als_Latn als_Latn